EPULO 5
Oityi Molingi Inkha Ulewa na Vakuenyi Kosikola?
OITYI UNA OKULINGA?
Soka kuetyi: Tomas kahande okuenda hono kosikola. Ine muhuka. Ine onthiki onkhuavo. Palambale onohanyi ononthatu tunde apa vakuavo kosikola vemuleva. Pahe vemuluka enyina. Pamwe vaveta pomikanda vikahi pomaoko a Tomas iya avitoko ine pamwe vemukunyuna tyina aleuka ketyii olie wetyilinga. Monthiki onkhuavo, Tomas atambula onondaka mo Intertent mbumuleva nokumuhonga iya atili vali unene owoma . . .
Inkha ove Tomas, ñgeno walinga ñgeni?
TALAMA IYA OSOKO!
Ove hakuti watopa! Upondola okuliamena tyina ulewa mahi ohesukisa okulwa. Ñgeni?
VENIANGA. Ombimbiliya yati: “Otyova tyilekesa oñgeni tyikahi nokulitehelela mahi omunongo utualako apeho tyahiliya.” (Provérbios 29:11) Ankho utualako tyahiliya ovanthu vokukuleva vapondola okukuyeka.
UHEVEKONDOLELE. Ombimbiliya yati: “Muhakondolelei nawike otyivi notyivi.” (Romanos 12:17) Una unumana uvilisapo otyitateka.
LITYILIKA OTYIPONGA. Ombimbiliya yati: “Omunthu wokualunguka oyo una utala otyivi iya akaholama.” (Provérbios 22:3) Apeho tyina tyitavela lityilika okukala povanthu vapondola okukuleva ine okulinga ovipuka viveavela omphitilo yokukuleva.
TYITALA NGATYINA VANYANA. Ombimbiliya yati: “Ekumbululo liapoleya, likondola onyengo.” (Provérbios 15:1) Ove upondola okuhanumana. Mongeleka ankho umwe ukupopila okuti wanina unene upondola okupuma keimo oti, enga tyili “nesukisa umwe okuhoka katutu!”
TUNDAPO. Nora womanima 19, wapopia okuti: “Okuhapopi tyilekesa okuti ove wapama vali tyipona una wekuleva. Otyo tyilekesa okuti utyivila okulikondola omutima, otyituwa omunthu wekuleva ehena.”—2 Timóteo 2:24.
PANDA ETYI OVE MUENE UKAHI. Ovanthu ovanyingi vokuleva vatala ovipuka ove uhahande ine vikunumanesa. Ngako pahe vahimbikila okukuleva.
POPILA OMUNTHU UMWE. Omulongesi umwe wapopia okuti: “Ame ndyiavela ondundo vana vekahi nokulewa vetyipopie. Otyo otyipuka tyaviuka upondola okulinga iya tyipondola okukuatesako vakuavo tyina valewa.”
umb_Latn lin_Latn grn_Latn umb_Latn ita_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn